Folketing
2014-05-28

Uanset hvad hr. Kristian Pihl Lorentzen siger, er det her ideologi. Det er det fra hr. Kristian Pihl Lorentzens side, og det er det også fra min side – selvfølgelig er det det. Men ordføreren svarer ikke helt på mit spørgsmål, som måske heller ikke stod lysende klart. Hvad vil ordføreren sige til, at man i det her land skaber en statslig materielpool, altså at vi på statsligt plan simpelt hen overtager alt, hvad der er af kørende materiel i det her land, og så kan forskellige togselskaber være operatører, eller hvad de vil, og byde ind på de tog, de har lyst til i sådan en fond eller pool, eller hvad ved jeg?